- 6.4. Saskaņā ar kompetento institūciju pieprasījumu, Uzņēmējam ir pienākums nodrošināt inženiertehnisko būvdarbu vadīšanu, piesaistot atbilstošas kvalifikācijas būvdarbu vadītājus, un par to nepienākas papildus samaksa.
- 7. Darba aizsardzība projekta izpildes posmā
- 7.1. Ja Uzņēmējs atsevišķu būvdarbu veikšanai piesaista apakšuzņēmējus, tad saskaņā ar Ministru kabineta 2003.gada 25.februāra noteikumiem Nr.92 'Darba aizsardzības prasības, veicot būvdarbus' (turpmāk šajā punktā saukti - Noteikumi) tiek iecelts darba aizsardz ības koordinators. Darba aizsardzības koordinatora funkcijas Līguma izpildes posmā veic \_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_ diploms Nr.\_\_\_\_\_\_, sērija \_\_\_\_\_\_\_ (Līguma pielikums Nr. \_\_).
- 7.2. Uzņēmējs piesaistīto darba aizsardzības koordinatoru var nomainīt tikai ar līdzvērtīgas kvalifikācijas speciālistu. Uzņēmējs iesniedz Pasūtītājam pieteikumu par speciālista nomaiņu un speciālistu kvalifikācijas apstiprinošus dokumentus. Par darba aizsardzī bas koordinatora nomaiņu vai piesaistīšanu tiek noslēgta atsevišķa vienošanās pie šī Līguma.
- 7.3. Uzņēmējs ir atbildīgs par to, lai darba aizsardzības koordinators projekta izpildes posmā veic Noteikumos noteikto pienākumu izpildi, kā arī lai Uzņēmēja, apakšuzņēmēju darbinieki un apakšuzņēmēji ievēro visas darba drošības prasības.
- 7.4. Uzņēmējs nodrošina Darba aizsardzības likumā noteiktos darba aizsardzības vispārīgo principu ievērošanu, īpaši šādos gadījumos:
- 7.4.1. lemjot par tehniskajiem un organizatoriskajiem aspektiem, plānojot darbus vai darba posmus, kas norisināsies vienlaikus vai secīgi;
- 7.4.2. aprēķinot vienlaikus veicamo būvdarbu apjomu un katra posma veikšanai nepieciešamo laiku un ņemot vērā darba aizsardzības plānu un citus dokumentus.
- 7.5. Uzņēmējs pirms Būvdarbu uzsākšanas izstrādā un iesniedz Pasūtītājam darba aizsardzības plānu saskaņā ar Noteikumu prasībām, kā arī veic nepieciešamos grozījumus darba aizsardzības plānā un citā dokumentācijā, kurā iekļauta informācija par darba aizsardzība s prasībām, ņemot vērā paveiktos darbus un pārmaiņas būvlaukumā vai tehniskajā dokumentācijā (ja tādas tiek veiktas).
- 7.6. Uzņēmējs pirms Būvdarbu uzsākšanas nosūta Valsts darba inspekcijai iepriekšēju paziņojumu par Būvdarbu veikšanu saskaņā ar Noteikumu prasībām.
- 7.7. Uzņēmējs veic darba vides riska faktoru novērtējumu darba videi un veicamajam darbam un iepazīstina ar to visus darbiniekus, kas iesaistīti Būvdarbu veikšanā.
- 7.8. Uzņēmējs nodrošina, ka Līguma izpildē iesaistītie darbinieki pirms attiecīgo darbu uzsākšanas ir instruēti par darba drošību, elektrodrošību un ugunsdrošību, kā arī nodrošina 09.12.2002. Ministru kabineta noteikumu Nr.526 'Darba aizsardzības prasības, lietojot darba aprīkojumu' izpildi , darbu izpildē piesaistot personas, kuras ir apmācītas atbilstošo darbu veikšanai ar nepieciešamo aprīkojumu.
- 7.9. Uzņēmējs nodrošina, ka darba aizsardzības koordinators vai Uzņēmēja piesaistītais darba aizsardzības speciālists ne mazāk kā vienu reizi nedēļā apseko Būvobjektu un pārbauda, vai tiek ievērotas darba aizsardzības prasības, sastādot par to pārbaudes dokumentu.
- 7.10. Uzņēmējam ir pienākums nekavējoties novērst pārbaudes dokumentos norādītos trūkumus un nepilnības.
- 7.11. Pēc Pasūtītāja pieprasījuma Uzņēmējs iesniedz Pasūtītājam tā norādītajā termiņā darba aizsardzības koordinatora vai Uzņēmēja piesaistītā darba aizsardzības speciālista sastādītos pārbaudes dokumentus (oriģinālus).
- 8. Pakalpojuma nodrošināšanā piesaistītie speciālisti un apakšuzņēmēji